Hos Shaping Studio oplever vi ofte, at vores nye kunder spørger ind til, om der er stor forskel på den klassiske varme sauna og vores infrarøde sauna. Det helt korte svar er: ja, i høj grad. Selvom de begge går under den fælles betegnelse ”sauna”, er det nemlig to helt forskellige oplevelser.   I en traditionel sauna, som vi kender dem fra svømmehaller, fitnesscentre og så videre, varmes kroppen op af den 80 til 90 grader varme luft, som cirkulerer rundt i saunaen. Kroppen varmes altså udelukkende op udefra, og der vil af den grund være en ekstremt høj temperatur samt meget tør luft i saunaen.   I en infrarød sauna, som den vi tilbyder hos Shaping Studio, er rummets temperatur noget lavere: omkring 45 grader. Desuden er luften her frisk og mild. Dette skyldes, at du i en infrarød sauna opvarmes indefra af sunde infrarøde stråler. Strålerne vil gå igennem hud, muskler og led og starte vibrationer i de indre celler, som altså fører til en behagelig og nydelsesværdig opvarmning af hele kroppen. Dermed er infrarød sauna et godt valg for dig, der kan mærke en gavnlig effekt af at få varmet din krop helt igennem, men som gerne vil slippe for de meget høje temperaturer og den tørre luft i en klassisk sauna, som kan medvirke til, at mange oplever, at de har svært ved at trække vejret.